text: Epilepsipatient? Bare rolig!
  06 oktober 2011 kl. 09.25
  Region Syddanmark berolig epilepsipatienter, efter epilepsihospitalet Filadelfia pludselig er lukket: Vi skal nok tage vare på jer.
  Selvom epilepsihospitalet Filadelfia pludselig er lukket, behøver epilepsipatienter ikke at bekymre sig - selvom Region Syddanmark flittigt har benyttet hospitalet på sjælland.
  - Syddanske epilepsipatienter kan være trygge ved, at de også fremover får den behandling, de har krav på. Filadelfia har valgt at lukke afdelinger med meget kort varsel. Det er meget beklageligt. Derfor tager vi naturligvis hånd om de patienter, der føler, at de er kommet i klemme, siger regionsrådsformand Carl Holst (V), Region Syddanmark.
  Patienter i Region Syddanmark - som er i behandling på Filadelfia - og som nu føler sig usikre på deres videre behandlingsmuligheder, opfordres til at kontakte egen læge eller regionen for at få en afklaring af deres situation.
  